JEGYZŐKÖNYVI KIVONAT

a Magyar Szabad Repülők Szövetségének éves közgyűléséről

**Időpont:** 2020. december 4. 16.00

**Helyszín:** Elektronikus konferencia Zoom alkalmazásával

Az alapszabályunk szerint a közgyűlés meghirdetése napján érvényes taglétszámok.

|  |  |  |  |
| --- | --- | --- | --- |
| egyesület | érvényes mandátum | mandátumjelenlét | Az egyesületet képviselte |
| AC.Hajdúszoboszló | 13 | 13 | Budai Krisztián |
| Airborne SE | 104 | 104 | Szebenyi Virág |
| Apolló RK | 0 |   |  |
| ASE | 352 | 352 | Nagy Richárd, Falucskai Lóránt |
| Békéscsabai SK | 6 |  |  |
| Budai SE | 7 |   |  |
| Easy Fly | 31 |   |  |
| Fabulon SC | 23 | 23 | Szabó Péter |
| Felhőalap SE | 106 | 106 | Szabó Péter |
| Felhőút SE | 59 | 59 | Szabó Péter |
| Fly Air SE | 4 |   |  |
| Free Air SE | 111 | 111 | Jenes Győző |
| Gedeon Ferenc SRK | 9 |   |  |
| Griff SE | 65 | 65 | Szabó József |
| Gyöngyösi SSK | 11 |   |  |
| Kamikaze SE | 5 |   |  |
| KEMRSE | 36 | 36 | Varga Norbert |
| Kettő SE | 28 | 28 | Éles Gábor |
| Mátra Extrém SK | 10 |   |  |
| Műegyetemi SE | 1 |   |  |
| Sirius SE | 112 | 112 | Szabó józsef |
| Sky Escort SE | 1 |  1 | Tóth Tibor |
| Soproni SE | 38 | 38 | Fejes Tamás |
| Tokaj Fly SE. | 15 | 15 | Ádám Elek |
| **összesen** | 1147 | 1063 |  |

Az eredetileg meghirdetett időpontra összehívott közgyűlés 16 órakor határozatképes (1147 mandátumból jelen van 14 egyesület képviseletében 1063 szavazat (93 %).

**Szavazás a közgyűlés tisztségeire:**

**Levezető elnök:** Kerekes László (nyílt szavazás, egyhangúlag megszavazva)

Szavazat számlálás: Kerekes László (nyílt szavazás, egyhangúlag megszavazva)

**jegyzőkönyv vezető**: Kerekes László (nyílt szavazás, egyhangúlag megszavazva)

Az ülésről helyszínen jegyzőkönyvi kivonat és zoom felvétel készül.

**Jegyzőkönyv hitelesítők**: Szebenyi Virág, Szöllösi László (nyílt szavazás, egyhangúlag megszavazva)

**Mandátum vizsgálat**: Nagy Richárd (nyílt szavazás, egyhangúlag megszavazva)

**A rendkívüli közgyűlés napirendje:**

1. **A vezetőség 2020-as beszámolójának megvitatása,**

A vezetőség beszámolóját a honlapon közzé tettük. Ezt a közgyűlésen a küldötteknek felolvastuk. A pénzügyi beszámolót tételesen átbeszéltük. A beszámolók a közgyűlési jegyzőkönyv mellékletét képezik.

**A beszámolókat a közgyűlés megtárgyalta és egyhangúlag elfogadta az 1/2020/12.04. számú határozatot: A közgyűlés akként dönt, hogy a 2020-as beszámolót elfogadja.**

**2. 2021-es pénzügyi terv megtárgyalása,**

A 2021-es pénzügyi tervet a honlapon közzé tettük. Ezt a közgyűlésen tételesen átbeszéltük és módosítottuk. A módosított pénzterv a közgyűlési jegyzőkönyv mellékletét képezi.

**A 2021-es pénzügyi tervet a közgyűlés megtárgyalta és egyhangúlag elfogadta a 2/2020/12.04. számú határozatot: A közgyűlés akként dönt, hogy a 2021-es pénztervet elfogadja.**

 **3. 2021 évi tervek.**

Szervezetünk Képző szervezete a központi elméleti képzéseket on-line módszerrel fogja végezni. A jogszabály által előírt írásos vizsgák kivételével a vizsgáztatásokhoz is az on-line módszert alkalmazzuk. Tagszervezeteink számára is biztosítjuk igény alapján ennek a módszernek a hátterét, de a vírushelyzet korlátozó intézkedései figyelembe vételével ők saját módszereiket alkalmazhatják belátásuk szerint. A gyakorlati képzéseket és vizsgáztatásokat a vírushelyzet korlátozó intézkedései figyelembe vételével kell megszervezni.

A tanúsító szervezetünk további színvonalas működéséhez, a gyakorlati oktatások és az auditok lebonyolításához az elmúlt közgyűlés döntése alapján folytatjuk saját bázis kialakítását.

A starthelyek finanszírozását a közgyűlés pénzügyi tervében meghatározott összegből a Starthely Vegyes Bizottság döntse el.

A Repülésbiztonsági szervezetünket az elmúlt évhez hasonlóan finanszírozzuk és működtetjük.

Együttműködést folytatunk a Barlangi Mentőszolgálattal pilótáink fáról mentése szakszerű megoldása érdekében.

Együttműködünk a Magyar Repülő és Légisport Szövetséggel a hazai siklórepülő sport fejlesztésében, az új, működőképes szakbizottság megválasztását indítványozva és a hazai siklórepülést hátrányosan és diszkriminatív módon szabályozó jogszabályok megváltoztatásában.

Tervezzük részvételünket az EHPU konferencián és a soron lévő ESTC konferencián a képzési rendszerek egységesítéséhez szükséges együttműködés miatt és az események tanulságai megfelelő szintű levonásához a szükséges információk feldolgozása és a szervezetek és a gyártók felé teendő szakmai javaslatok megtétele miatt.

A megelőző éves közgyűlésen született az a javaslat, hogy az Ellenőrző Bizottságba új személyek választására kérünk javaslatot, mert nem szerencsés, hogy mind a három EB tag ugyanannak az egyesületnek a tagja. Továbbra is várjuk a javaslatot olyan személyekre, akik vállalják és képesek is az alapszabályban rögzített ellenőrzési feladataik ellátására.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_**Kerekes László**levezető elnök, jegyzőkönyvvezető | \_\_\_\_\_\_\_\_\_\_\_\_\_\_\_\_\_\_\_\_\_\_\_\_**Szebenyi Virág**jegyzőkönyvhitelesítő | \_\_\_\_\_\_\_\_\_\_\_\_\_\_\_\_\_\_\_\_\_\_\_\_**Szöllösi László** jegyzőkönyvhitelesítő |